สวิตซ์คืออุปกรณ์สำคัญในวงจรไฟฟ้า ทำหน้าที่ในการตัด-ต่อวงจรไฟฟ้า และควบคุมทิศทางของกระแสไฟฟ้า มีส่วนประกอบสำคัญอยู่ 3 ส่วนคือ 1) ขั้วต่อ ทำหน้าที่เป็นจุดเชื่อมต่อวงจรไฟฟ้าเข้ากับสวิตซ์ 2) สะพานไฟ ทำหน้าที่ในการเชื่อมต่อวงจรทั้งสองฝั่งเข้าด้วยกัน อีกทั้งยังทำหน้าที่ควบคุมทิศทางชองกระแสไฟฟ้าอีกด้วย 3) ส่วนควมคุม ทำหน้าที่ในการควบคุมตำแหน่งและทิศทางของสะพานไฟ โดยมีหลากหลายรูปแบบขึ้นกับการใช้งาน เช่น แบบปุ่ม แบบก้าน แบบหมุน แบบควบคุมด้วยอุณหภูมิเป็นต้น โดยเมื่อส่วนควบคุมของสวิตซ์มีการเปลี่ยนสถานะ เช่นกดปุ่ม สับคันโยก หรือ หมุนปุ่มควบคุม ทิศทางหรือตำแหน่งของสะพานไฟจะเปลี่ยนไป ส่งผลให้วงจรไฟฟ้าถูกตัด หรือเปลี่ยนทิศทางกระแสไฟฟ้าไปที่ขั้วอื่น เช่นสวิตซ์ของพัดลมที่สามารถเลือกได้ว่าจะปิดพัดลม หรือเลือกแรงลมตามปุ่มที่ถูกกด